ኣሁንም በጣም ወደ ላይ ከፍ አለ. . .የሆነ ድምጽ ተሰማ።የረዳት አብራሪው ድምጽ ነበር።”ሲት ዳውን!” “ሲት ዳውን!”). . . በተደጋጋሚ ይላል።አሁንም ከፍታው እየጨመረ ነው።ከመቅጽበት የ ኦክስጂን መሳቢያ ጭንብሎች ከ ፕሌኑ ጣሪያ ወረዱ። ‘የኦክስጂን መሳቢያ ጭንብሉን ኣጥልቁት’ ይላል በእንግሊዝኛ “ፑት ኦን ዘ ኦክስጂን ማስክ . . .አይ ዊል ጊቭ ዩ ሞር ኦክስጂን” ሲል ድጋሚ ወደታች ወረደ።ይኼኛው ይብሳል. . . ሰው ኦክስጂኑን ለማጥለቅ ግብግብ።ሆስተሶቹም መስተንግዶዉን ላሽ ብለው ወደ ቦታቸው ሄደው ጭንብላቸዉን ጥልቅ (ይሞታሉ ታዲያ?.....)አሁን ሰዉም መጮህ ጀመረ።የሚጸልይም መጸለይ…..እኔም የበኩሌን ልወጣ ብዬ ቅድም ከኪሴ ያኖርኳትን መቁጠርያ አውጥቼ…..አቡነ ዘ ሰማያት፣ ……ጸጋን የተሞላሽ፣.. .. …የሱስ ማርያም ዮሴፍ ልቤን ነፍሴን ህይወቴን ሰጣችኃለዉ፣…..በሞቴ፣….. ብቻ ምን ልበላችሁ? …..ጸሎት ሁሉ ከየ ኣቅጣጫው…….የራሴን ጭንብል ካጠለኩ በኃላ ከጎኔ የነበሩት ሰዎችም ኣጥብቄ አሰርኩላቸው።
